વીઝા નિયમો મુજબ સ્‍ટુડન્‍ટ વીઝાની મુદત પુરી થયા પછીના ૬૦ દિવસમાં વિદ્યાર્થીએ વર્ક વીઝા અથવા ઇમીગ્રેશન સ્‍ટેટસ મેળવી લેવાનું હોય છે. જે નિયત સમય મર્યાદામાં ન મેળવાય તો તેણે અમેરિકા છોડી વતનમાં વિદાય થઇ જવાનું રહે છે તેમ છતાં તે જો ૧૮૦ દિવસથી વધારે સમય સુધી રોકાય જાય તો તેને આગામી ૩ થી ૧૦ વર્ષ સુધી અમેરિકામાં પ્રવેશ ઉપર પ્રતિબંધ મુકાઇ શકે છે. અને જો એક વર્ષ કરતાં વધુ સમયનું ગેરકાયદે રોકાણ હોય તો તેને અમેરિકામાં પ્રવેશ માટે કાયમી પ્રતિબંધ મુકાઇ શકે છે. તેવું ઉદાહરણ સાથે સમાચાર સૂત્રો દ્વારા જાણવા મળે છે.